**გზამკვლევი რეინჯერის პროგრამაზე ჩასარიცხი კანდიდატებისათვის**

**2022წ.**

**სარჩევი**

**1. პროგრამის მიმოხილვა**

1.1. პროგრამის ზოგადი აღწერილობა

1.2. პროგრამის მიზანი

**2. პროგრამაზე ჩარიცხვა /პროგრამიდან ამორიცხვა**

2.1. შესარჩევი კანდიდატები

2.2. მისაღები გამოცდები

2.3. პროგრამის განსაკუთრებული მოთხოვნები

**3. შეფასება**

3.1. მსმენელის აკადემიური, დისციპლინარული შეფასება

3.2. მსმენელის შეფასება ფიზიკურ მომზადებაში

**4. სასწავლო პროცესი**

4.1. დღის განრიგი და შიდა განაწესი

4.2. სპორტი და გართობა

**5. ადმინისტრაციული საკითხები**

5. 1. საცხოვრებელი პირობები.

5. 2. პროგრამაზე მისაღები გამოცდებისათვის მოსამზადებელი საკითხები

5. 3. რა უნდა იქონიოს მსმენელმა

**6. დასაქმების სფერო**

**1. პროგრამის მიმოხილვა**

**1.1. პროგრამის ზოგადი აღწერილობა**  
**პროგრამის დასახელება:** რეინჯერის პროგრამა. **2022**წელი.  
**პროგრამის ხანგრძლივობა:**  18 კვირა  
**1.2. პროგრამის მიზანი:** **პროგრამის** მიზანია სამხედრო მოსამსახურეებს შესძინოს და გამოუმუშაოს საბრძოლო ოპერაციების ჩატარებისათვის აუცილებელი ცოდნა და უნარები განსაკუთრებით რთული ფიზიკური და ფსიქოლოგიური ზეწოლის ქვეშ, საომარ ვითარებასთან მაქსიმალურად მიახლოებულ პირობებში.

**2. პროგრამაზე ჩარიცხვა / პროგრამიდან ამორიცხვა**

**2.1. შესარჩევი კანდიდატები:**  
**ა)** საქართველოს თავდაცვის ძალების მოქმედი სამხედრო მოსამსახურეები: რიგითიდან - უფროსი სერჟანტის ჩათვლით და ლეიტენანტიდან-კაპიტნის ჩათვლით.  
**ბ)** ასაკობრივი ზღვარი18 წლიდან 30 წლის ჩათვლით (გარდა რეინჯერთა ბატალიონში მომუშავე პირადი შემადგენლობისა);  
**გ)** პროგრამაზე მიიღებიან ს/მოსამსახურეები, რომლებიც აკმაყოფილებენ ,,A’’ვარგისია კატეგორიას.  
**დ)** რეინჯერის პროგრამაზე ჩაირიცხებიან სამხედრო მოსამსახურეები, რომლებიც ჩააბარებენ მისაღებ ტესტებს;  
**2.2 მისაღები გამოცდები:**  
**ა)** კომპლექსური ტესტირება, რომელიც შედგება ტოპოგრაფიის, საცეცხლესა და ტაქტიკის საკითხებით(თეორიული ტესტის 100 ბალიანი შეფასებით გამსვლელ მინიმალურ ქულად განისაზღვრება 60 ქულა);  
**ბ)** ფიზიკურ ტესტირებაში ასაკობრივი მოთხოვნების გათვალისწინებით მისაღები ქულა იქნება 60 ქულა;   
**გ)** ტესტირების მოთხოვნების 400-ზე მეტი სამხედრო მოსამსახურის მიერ დაკმაყოფილების შემთხვევაში პროგრამაზე ჩაირიცხება რეიტინგში პირველი 400 სამხედრო მოსამსახურე.  
**2**.**3. პროგრამის განსაკუთრებული მოთხოვნები:**  
 2.3.1რეინჯერის პროგრამაზე რიცხული სამხედრო მოსამსახურე, რომელიც დატოვებს პროგრამას შესარჩევი ეტაპის გავლის შემდეგ, პირველი სასწავლო კვირიდან მე-8 (რვა) სასწავლო კვირის ჩათვლით ნებისმიერ მოდულში, შემდეგ რეინჯერის პროგრამაზე სამხედრო მოსამსახურე ვალდებულია გაიაროს შესარჩევი ეტაპი. თუ მსმენელი დატოვებს პროგრამას, მე-9 (ცხრა) სასწავლო კვირის პროგრამიდან, პროგრამის სრულ დასრულებამდე, მას შეეძლება ერთი წლის განმავლობაში, დაიშვას მომდევნო პროგრამაზე შესარჩევი ეტაპის გავლის გარეშე, მხოლოდ ფიზიკური და გონებრივი ტესტირების ჩაბარების შემთხვევაში, თუ მას არ მოუწია პროგრამის დატოვება დისციპლინარული გადაცდომის გამო;  
 2.3.2 ავადმყოფობის შემთხვევაში, სამხედრო მოსამსახურე პროგრამას გააგრძელებს ან შეწყვეტს ექიმის დასკვნის საფუძველზე;

2.3.3 რეინჯერის პროგრამაში მყოფ იმ სამხედრო მოსამსახურეს, რომელიც მთლიანი პროგრამის მანძილზე, საპატიო მიზეზის გამო, საერთო ჯამში გააცდენს ფიზიკურ ვარჯიშს (გარდა პრაქტიკული საველე გასვლისა) 10 დღეზე მეტი ხნის განმავლობაში, პროგრამიდან გარიცხვის საკითხს განიხილავს რეინჯერთა მომზადების სკოლის ინსტრუქტორთა საბჭო.  
2.3.4 რეინჯერის პროგრამაზე რიცხულ სამხედრო მოსამსახურეს მთლიანი პროგრამის განმავლობაში აქვს ერთი საგნის ერთხელ გადაბარების უფლება. ამასთან გადაბარების უფლება აქვს მხოლოდ ორ საგანზე.   
2.3.5 სამხედრო მოსამსახურე, რომელიც მიყოლებით გააცდენს საპატიო მიზეზის გამო 6 ფიზიკურ ვარჯიშს (გარდა პრაქტიკული საველე გასვლისა), მისი პროგრამიდან გარიცხვის საკითხს განიხილავს რეინჯერთა სკოლის ინსტრუქტორთა საბჭო.  
2.3.6 სამხედრო მოსამსახურე, რომელიც პროგრამის მანძილზე საპატიო მიზეზის გამო გააცდენს აკადემიური 18 საათზე მეტს ან 48 კალენდარულ საათს , სამხედრო მოსამსახურე გაირიცხება პროგრამიდან  
2.3.7 სამხედრო მოსამსახურე რომელიც პროგრამის მანძილზე გამოტოვებს რომელიმე საველე სწავლებას, გაირიცხება პროგრამიდან.  
  
შენიშვნა: პირველი სასწავლო კვირა იწყება პროგრამის შესარჩევი ეტაპის დროიდან.  
  
  
**3. შეფასება**

**3.1. სამხედრო მოსამსახურეს აკადემიური შეფასება**:  
**ა)** მოდულების დასკვნითი ტესტები;  
**ბ)** კომპლექსური დამამთავრებელი გამოცდა (ტესტური შერეული),ფიზიკური მომზადების ტესტი, შემაჯამებელი სიტუაციური სწავლება);  
**გ)** სამხედრო მოსამსახურეს ყველა ტესტი სწავლების განმავლობაში ჩაბარებულად ჩაეთვლება, თუ გადალახავს 70 ქულიან ბარიერს, ხოლო დასკვნით კომპლექსურ ტესტირებაში 80 ქულიან ბარიერს.   
**დ)** საველე პრაქტიკული ტესტის ვერ ჩაბარების შემთხვევაში, მსმენელი გაირიცხება პროგრამიდან.  
**3.2. სამხედრო მოსამსახურის შეფასება ფიზიკურ მომზადებაში:**  
**ა)** სამხედრო მოსამსახურის ფიზიკური მომზადების შეფასება განხორციელდება ,,ფიზიკურ მომზადებაში დარიგების“ შესაბამისად.  
**ბ)** სამხედრო მოსამსახურის ფიზიკური მომზადების შეფასებისათვის ტარდება სარეიტინგო და გამოსაშვები ტესტები.  
**გ)** ფიზიკური მომზადების ტესტი ასაკიდან გამომდინარე, გამსვლელი ქულა 80 ქულა.  
  
**4. სასწავლო პროცესი**

**4.1. დღის განრიგი და შიდა განაწესი:**  
**ა)** მაიორ გელა ჭედიას სახელობის სპეციალური ოპერაციების საწვრთნელი ცენტრის რეინჯერთა მომზადების სკოლის შიდა განაწესის მიხედვით, პროგრამაზე სასწავლო პროცესი წარიმართება ყოველდღიურად, შაბათი და კვირა გამოყენებული იქნება მხოლოთ იმ შემთხვევაში, როდესაც არის საველე სწავლება.

**4.2. სპორტი და გართობა:**  
**ა**) რეინჯერის პროგრამის პირადი შემადგენლობის ერთობლივი ფიზიკური მომზადების დონის ამაღლების მიზნით, პროგრამის განმავლობაში ჩატარდებასპორტული ღონისძიებები ადმინისტრაციული დროის ხარჯზე.  
**ბ)** რეინჯერთა მომზადების სკოლაში ფუნქციონირებს ბიბლიოთეკა სადაც რეინჯერთა პროგრამაზე მიზიდულ სამხედრო მოსამსახურეებს შეუძლიათ გაეცნონ სამხედრო საგანმანათლებლო ლიტერატურას და ვიდეო რგოლებს.  
  
**5. ადმინისტრაციული საკითხები**

**5.1. საცხოვრებელი პირობები:**  
**ა)** რეინჯერის პროგრამის განმავლობაში, მსმენელები იცხოვრებენ რეინჯერთა მომზადების სკოლის საერთო საცხოვრებელში.  
**ბ)** სამჯერადი კვება და სამედიცინო მომსახურება.  
**გ)** რეინჯერთა მომზადების სკოლაში ფუნქციონირებს ტანსაცმლის სამრეცხაო, რომლის სარგებლობაც შეუძლიათ თავისუფალ დროს.

**5.2. რეინჯერის პროგრამაზე მისაღები გამოცდისათვის მოსამზადებელი საკითხები.**

***5.2.1 ტოპოგრაფია ( სამხედრო ტოპოგრაფია წც 3-40-3)***  
**ტესტი ტოპოგრაფიაში:**  
1. **რა არის სამხედრო ტოპოგრაფი**ა?  
 სამხედრო ტოპოგრაფია არის მეცნიერება რომელიც შეისწავლის ადგილმდებარეობასა და  
 მასზე გაზომვის ხერხებს სამხედრო მიზნებისთვის  
**2. რა არის რელიეფი?**  
 დედამიწის ზედაპირის უსწორმასწორობათა ერთობლიობა რელიეფი ეწოდება.   
**3**. **რა არის ადგილობრივი საგანი?**  
 ადგილობრივი საგნები **-**ადგილმდებარეობის ტოპოგრაფიული ელემენტებია, გარდა რელიეფისა (ბუნებრივი და ხელოვნური ობიექტები) ნიადაგი და გრუნტები,მცენარეული საფარი,ჰიდროგრაფია,დასახლებული პუნქტები,საგზაო ქსელი,სამრეწველო,სასოფლო-სამეურნეო და სოციალურ-კულტურული ობიექტები.  
**4. რუკის ძირითადი ფერები?**   
 რუკაზე გამოყენებული ფერები-შავი,წითელ-ყავისფერი,ლურჯი,მწვანე,ყავისფერი,წითელი,  
**5. ლურჯი ფერით რუკაზე რა აღინიშნება?**   
 ლურჯი ფერით რუკაზე აღინიშნება ჰიდროგრაფია (მდინარეები,ტბები,ზღვები).  
**6**. **გრადუსის განსაზღვრა (აზიმუტის და უკუაზიმუტის).**  
მოცემული გრადუსი რომელიც 180 გრადუსზე ნაკლებია ემატება 180გრადუსი, ხოლო რომლის გრადუსიც 180 გრადუსზე მეტია აკლდება 180 გრადუსი(მაგ: აზიმუტი გვაქვს 30 გრადუსი მისი უკუ აზიმუტი იქნება 210 გრადუსი, თუ აზიმუტი გვაქვს 220 გრადუსი მისი უკუ აზიმუტი იქნება 40 გრადუსი).  
**7. რამდენი მეტრის ცდომილებას იძლევა 6 ნიშნა კორდინატი?**  
 6 ნიშნა კორდინატის აღებისას წერტილი განისაზღვრება 100 მეტრის სიზუსტით  
**8**. **რამდენი მეტრის ცდომილებას იძლევა 8 ნიშნა კორდინატი?**  
 8 ნიშნა კორდინატის აღებისას წერტილი განისაზღვრება 10 მეტრის სიზუსტით.  
**9. რამდენი მეტრის ცდომილებას იძლევა 10 ნიშნა კორდინატი?**  
 10 ნიშნა კორდინატის აღებისას წერტილი განისაზღვრება 1მეტრის სიზუსტით.

**10. ჩამოთვალეთ რელიეფის მსხვილი ფორმები( ძირითადი მახასიათებლები)?**  
 მთა, უნაგირა, ხეობა, ქედი, ღრმული (ქვაბული).  
**11**. **რა არის ჰორიზონტალები?**  
ჰორიზონტალები-(იზოგიფსები) ხაზები რუკაზე,რომელიც ზღვის დონიდან (მსოფლიო ოკეანის დონიდან)ერთ სიმაღლეზე მდებარე წერტილებს აერთებენ.  
**12. რა არის რელიეფის კვეთის სიმაღლე?**  
რელიეფის კვეთის სიმაღლე- არის ორი მეზობელი მკვეთი სიბრტყის სიმაღლეთა სხვაობა.რუკაზე იგი გამოისახება როგორც სიმაღლეთა სხვაობა მომიჯნავე ჰორიზონტალებს შორის.  
**13.რას ეწოდება დირექციული კუთხე?**  
დირექციული კუთხე, არის კუთხე ღერძითი მერიდიანის (საკოორდინატო ბადის ვერტიკალური ხაზის ან მისი პარალელური ხაზის) ჩრდილო მიმართულებიდან მოცემულ წერტილამდე, რომელიც განისაზღვრება საათის ისრის მიმართულებით 0-გრადუსიდან 360-გრადუსამდე.  
**14**. **რას გვიჩვენებს მასშტაბი**?  
მასშტაბი არის სიდიდე ,რომელიც უჩვენებს, თუ რამდენჯერ არის შემცირებული რუკაზე გაზომილი ხაზის სიგრძე ადგილმდებარეობაზე გაზომილი შესაბამისი ხაზის სიგრძესთან შედარებით.  
**15. რუკების კლასიფიკაცია მასშტაბების მიხედვით?**  
 მსხვილ მასშტაბიანი, საშუალო მასშტაბიანი და წვრილ მასშტაბიანი   
**16**. **რომელია მსხვილ მასშტაბიანი რუკები?**  
 1:12 500; 1:25 000; 1:50 000.  
**17**. **რომელია საშუალო მასშტაბიანი რუკები?**1:100 000, 1:250 000 **18. რომელია წვრილ მასშტაბიანი რუკები?**1:500 000, 1:1 000 000 **19. როგორ აიღება გეოგრაფიული კოორდინატი?**   
**გეოგრაფიული კორდინატები-**კუთხური სიდიდეები(განედი და გრძედი) რომლებიც წერტილების მდებარეობას განსაზღვრავენ დედამიწის ზედაპირზე.წერტილების მდებარეობის განსაზღვრა კორდინატთა ამ სისტემაში ხდება გრინვიჩის მერიდიანისა და ეკვატორის მიმართ.  
**20**. **როგორ აიღება მართკუთხა კოორდინატები**?  
მართკუთხა კორდინატებს უწოდებენ ხაზოვან სიდიდეებს (აბცისა, ორდინატთა,),რომელიც წერტილის მდებარეობას განსაზღვრავენ სიბრტყეზე. აიღება: ა) მარცხნიდან მარჯვნივ, ქვემოდან ზემოთლ. ბ) დასავლეთიდან-აღმოსავლეთ და სამხრეთიდან-ჩრდილოეთით   
**21.რა ფართობს იკავებს საკოორდინატო ბადის ერთი კვადრატი 1:50 000 მასშტაბის რუქაზე და 1:100 000 მასშტაბის რუქაზე** ?   
**1:50 000-** 1კვადრატულ კმ ფართობს, **1:100 000 –** 2 კვადრატულ კმ ფართობს  
**22. რელიეფის მცირე ზომის ფორმები (დამხმარე მახასიათებლები)**  
კლდე, ქედის ტოტი, ღარტაფი.  
**23. რას უჩვენებს კომპასის მაგნიტური ისარი ყოველთვის?**  
მაგნიტურ ჩრდილოეთს.

**24. ჰორიზონტალების სახეები?**  
გამსხვილებული ჰორიზონტალები; შუალედური ჰორიზონტალები; დამატებითი ჰორიზონტალები;  
**25.რამდენ რა სახეობებათ იყოფა სამხედრო რუკები?**  
 სამ სახეობათ იყოფა რუკები (ტიპების მიხედვით, გამოყენების და დანიშნულების მიხედვით და მასშტაბების მიხედვით)  
**26. რა ფერით აღინიშნება იზოგიფსები რუკაზე?** ყავისფერი.  
**27. როგორი შეიძლება იყოს ორიენტირები?**  
 ფართობრივი, ხაზობრივი, წერტილოვანი.  
**28. რამდენი წამია 1 გრადუსში?**  
 3600 წამი.  
**29. რა დანიშნულების რუკებს იყენებს ასეულის დონის ქვედანაყოფი?**  
 ტაქტიკური.  
**30. რა ეწოდება ქედის ორ მწვერვალს შორის ჩადაბლებულ ნაწილს?**  
 უნაგირა.  
  
 ***შენიშვნა:*** **2** კითხვა იქნება რუკაზე პრაქტიკული შესასრულებელი დავალება: გეოგრაფიული და მართკუთხა კოორდინატების აღება.   
  
  
***5.2.2* *ტაქტიკური მომზადება ( ჯარისკაცის ინდივიდუალური საბრძოლო მომზადება. სწ. 3-01.11 ათეული ოცეული)***  
**1. რა არის პატრულირება?**  
პატრულირება არის ამოცანა, რომელიც ტარდება ინფორმაციის მოპოვების ან საბრძოლო ოპერაციების შესრულების მიზნით.  
**2.ჩამოთვალეთ პატრულის სახეები?**  
საბრძოლო პატრულირება;   
რეკოგნოსცირების პატრულირება.  
**3. ჩამოთვალეთ საბრძოლო პატრულის სახეები?**  
 რეიდის პატრული**;**  
ჩასაფრების პატრული;  
უსაფრთხოების პატრული.  
**4. რა არის ჩასაფრება?**  
ჩასაფრება არის შეტევის ფორმა ცეცხლით ან სხვა გამანადგურებელი საშუალებებით, ფარული პოზიციებიდან, გადაადგილებულ ან დროებით შეჩერებულ მოწინააღმდეგეზე.   
**5. რა არის რეიდი?**  
რეიდი არის მოწინააღმდეგის პოზიციებზე ან განლაგებაზე სპეციალური მიზნით (არა ტერიტორიის აღებისა და შემდგომში შენარჩუნება) მოულოდნელი თავდასხმა დაგეგმილი უკან გამოსვლით.  
**6. რა არის რეკოგნოსცირების პატრული?**  
ძირითადი ძალიდან გამოყოფილი პატრულს, რომელსაც განზრახული აქვს მოწინააღმდეგის უშუალო შეხებასთან თავის არიდება და ინფორმაციის მოპოვება ან ადრე მოპოვებული ინფორმაციის დაზუსტება ეწოდება რეკოგნოსცირების პატრული.

**7. ჩამოთვალეთ რეკოგნოსცირების პატრულის ზოგადი 4 (ოთხი) სახეა?**  
 რაიონის რეკოგნოსცირების პატრული;  
 მარშრუტის რეკოგნოსცირების პატრული;  
 ზონის რეკოგნოსცირების პატრული;  
 წერტილოვანი რეკოგნოსცირების პატრული; **8. ზონის რეკოგნოსცირების დროს ჯგუფების გადაადგილების მეთოდები?**  
გვირილას მეთოდი.  
 ყუთის მეთოდი.  
 პარალელური მარშრუტების მეთოდი.  
 თანმიმდევრული სექტორების მეთოდი.  
**9. ჩამოთვალეთ ჩასაფრების ტიპები?**  
 წ ე რ ტ ი ლ ო ვ ა ნ ი   
 რ ა ი ო ნ უ ლ ი   
**10. ჩამოთვალეთ ჩასაფრების კატეგორიები დროის მიხედვით?**  
დ ა უ გ ე გ მ ა ვ ი (სწრაფი)  
დ ა გ ე გ მ ი ლ ი (მომზადებული)  
**11. რით განსხვავდება ახლო და შორი ჩასაფრება?**  
**ახლო ჩასაფრება** – არის წერტილოვანი ჩასაფრება, რომელშიც სასიკვდილო ზონა არის 50 მეტრზე ახლოს.  
**შორი ჩასაფრება** - არის წერტილოვანი ჩასაფრება, რომელშიც სასიკვდილო ზონა არის 50 მეტრზე შორს.  
**12. ქვედანაყოფის რეაგირება ახლო ჩასაფრებაზე?**  
 ის ელემენტი რომელიც პირველი მოყვება ცეცხლში წვება და ყრის ხელყუმბარებს მოწინააღმდეგის მიმართულებით და აფეთქების თანავე გადადის იერიშზე.  
**13. ქვედანაყოფის რეაგირება შორ ჩასაფრებაზე?**  
**ის ელემენტი რომელიც პირველი მოყვება ცეცხლში წვება და ხსნის ცეცხლს მოწინააღმდეგის მიმართულებით, ხოლო მეორე ელემენტი აკეთებს მანევრს.**  
**14. ჩამოთვალეთ ჩასაფრების დროს ელემენტების პოზიციებზე განლაგების თანმიმდევრობა?**  
უსაფრთხოების ელემენტი, საცეცხლე ელემენტი და მოიერიშე ელემენტი.  
**15. ჩამოთვალეთ რეიდის დროს ელემენტების პოზიციებზე განლაგების თანმიმდევრობა?**  
უსაფრთხოების ელემენტი, საცეცხლე ელემენტი და მოიერიშე ელემენტი.  
**16. ჩამოაყალიბეთ პატრულის ძალთა სტრუქტურა ჩასაფრების დროს?**  
უსაფრთხოების ელემენტი, საცეცხლე ელემენტი და მოიერიშე ელემენტი.  
**17. ჩამოთვალეთ ჩასაფრების დროს მოიერიშე ელემენტში შემავალი სპეც. ჯგუფები?**  
მჩხრეკავი, ტყვეების ამყვანი, ამფეთქებელთა და სამედიცინო დახმარების ჯგუფი.  
**18. ჩამოაყალიბეთ პატრულის ძალთა სტრუქტურა რეკოგნოსცირების დროს?**  
რეკოგნოსცირების ელემენტი და უსაფრთხოების ელემენტი.  
**19. ჩამოთვალეთ ჩასაფრების ფორმები?**  
 ხაზისებური წყობა;  
 L ფორმის წყობა;  
 V ფორმის წყობა;  
 Z ფორმის წყობა;

T ფორმის წყობა;  
 სამკუთხედისებრი ჩასაფრების წყობა(ღია, დახურული);  
 ყუთისებური (ოთხკუთხედისებური) წყობა.  
 **20. ჩამოთვალეთ რა კითხვებს უნდა პასუხობდეს 5 პუნქტიანი მოულოდნელობის გეგმა?**  
 სად მივდივარ და რატომ?  
 ვისთან ერთად მივდივარ და რამდენი?  
 რამდენი ხნით მივდივარ(რომელ საათზე წავალ და რომელ საათზე დავბრუნდები)?  
 რა მოხდება თუ თავის დროზე არ დავრუნდი?  
 ბრძოლაში ჩაბმისას ჩემი და ჯგუფის მოქმედების ფორმა.  
**21. ჩამოთვალეთ ჯარისკაცის ინდივიდუალური გადაადგილების ხერხები?**  
 ხოხვა, დაბალი ხოხვა და 3-5 წამიანი მოკლე გადარბენები  
**22. ჩამოთვალეთ ტაქტიკური გადაადგილების ხერხები?**  
 გადაადგილება;  
 დაფარვის ქვეშ გადაადგილება;  
 დაფარვის ქვეშ გადარბენა;  
**23. რა დროს ვიყენებთ ტაქტიკური გადაადგილების ხერხს “გადარბენა დაფარვის ქვეშ”?**  
 როცა გარდაუვალია მოწინააღმდეგესთან შეხება.  
 **24. რა დროს ვიყენებთ ტაქტიკური გადაადგილების ხერხს ”გადაადგილება დაფარვის ქვეშ”?**  
 როცა მოსალოდნელია მოწინააღმდეგესთან შეხება.  
**25. ჩამოთვალეთ ”გადარბენა დაფარვის ქვეშ” მეთოდები?**   
 თანმიმდევრული და წინსწრებითი.  
**26. ჩამოთვალეთ გადაადგილების წყობები (ჯგუფი)?**  
 სოლი და ხაზი  
 **27. ჩამოთვალეთ გადაადგილების წყობები (ათეული)?**  
 ათეული კოლონაში.  
 ათეული ხაზში.  
 ათეული საბრძოლო ჯაჭვში.  
**28. ჩამოთვალეთ ოცეულის წყობები?**  
 ოცეული კოლონაში,  
 ოცეული ჯაჭვში(ათეულები ჯაჭვში ან კოლონაში);  
 ოცეული სოლში.  
 ოცეული V - ებურად;  
 ოცეული ხაზი;   
 ეშელონირებული (მარჯვნივ ან მარცხნივ)  
 **29. ჩამოთვალეთ სახიფათო ზონები** ღია ტერიტორიები;  
 გზები და ბილიკები;  
 დასახლებული პუნქტები;  
 მოწინააღმდეგის პოზიციები;  
 დანაღმული ველები;  
 მდინარეები;  
 მავთულხლართები;  
**30. საბრძოლო ფუნქციები?**  
 დაზვერვა;  
 გადაადგილება და მანევრი;  
 ცეცხლი;  
 დაცვა;  
 უზრუნველყოფა;  
 მართვა და კონტროლი;  
 **31. ქვედანაყოფის მართვის პროცედურები;** ამოცანის მიღება;  
 გამაფრთხილებელი ბრძანების გაცემა;  
 წინასწარი გეგმის შედგენა;  
 აუცილებელი გადაადგილების დაწყება;  
 რეკოგნოსცირება;  
 გეგმის შესრულება;  
 ოპერატიული ბრძანების გაცემა;  
ზედამხედველობა და კონტროლი.  
**32. ბრძანების სახეები:** საბრძოლო ბრძანება და ადმინისტრაციული ბრძანება  
**33. საბრძოლო ბრძანების ტიპები:** გამაფრთხილებელი ბრძანება, ოპერატიული ბრძანება, ფრაგმენტული ბრძანება.  
**34. ჩამოაყალიბეთ საბრძოლო ბრძანების 5 პარაგრაფი:** ვითარება;  
 ამოცანა:  
 აღსრულება;  
 მატერიალურ-ტექნიკური უზრუნველყოფა;  
 მართვა და კავშირი.  
**35. რას ითვალისწინებს გადაადგილების წყობები?** ჯარისკაცებს შორის დისტანციას, ცეცხლის სექტორებს, 360 გრადუსით უსაფრთხოებას.

**36. ჩამოთვალეთ ამინდის სამხედრო ასპექტები:** ხილვადობა;  
 ქარი;  
 ნალექი;  
 ღუბლიანობა;  
 ტემპერატურა-ტენიანობა.  
**37. ჩამოთვალეთ ადგილმდებარეობის სამხედრო ასპექტები:**დაბრკოლებები;  
მიახლოებისს მარშუტები;  
მნიშვნელოვანი ადგილმდებარეობბა;  
თვალთვალისა და ცეცხლის სექტორები;  
დაფარვა და შენიღბვა.  
**38. რა არის საპატრულო ბაზა?**  
საპატრულო ბაზა არის სპეციალურად მოწყობილი პოზიცია, სადაც ათეული ან ოცეული ჩერდება დიდი ხნით. საპატრულო ბაზა უმჯობესია დავიკავოთ არაუმეტეს 24 სააათისა, გარდა საგანგებო ვითარებისა.  
**39. რა მიზნით იკავებს ქვედანაყოფი საპატრულო ბაზას?**   
 მოწინააღმდეგის მიერ ჩვენი აღმოჩენის თავიდან აცილების მიზნით, ყველანაირი გადაადგილების შესაწყვეტად;  
 მიზნის რაიონის ხანგრძლივი, დეტალური რეკოგნოსცირებისას თა­ვის შესაფარებლად;   
 საკვების მისაღებად, შეიარაღებისა და აღჭურვილობის გა­საწმენდად, დასასვენებლად;  
 დაგეგმისათვის და ბრძანების გასაცემად;  
 მოწინააღმდეგის ტერიტორიაზე შეჟონვის შემდეგ ძალთა გადაადგილებისათვის;   
 ბაზის შესაქმნელად, რომლიდანაც განხორციელდება თანმიმდევრული ან ერთდროული ოპერაციები, როგორიცაა: ჩასაფრება, რეიდი, რეკოგნოსცირება ან უსაფრთხოება.  
 **40. მაქსიმუმ რამდენი ხნით იკავებს ქვედანაყოფი საპატრულო ბაზას?**  
მაქსიმუმ 24 საათით  
**41. რა მახასიათებლებს უნდა აკმაყოფილებდეს საპატრულო ბაზისთვის შერჩეული ადგილმდებარეობა?**  
 რომელსაც მოწინააღმდეგისთვის გააჩნია მცირე ტაქტიკური ფასეულობა;  
 რომელიც იმყოფება გამოკვეთილი ადგილმდებარეობის ძირითადი ხაზებიდან მოშორებით;  
 რომელიც ხელს შეუშლის ფეხით გადაადგილებას (ხშირი მცენარეული საფარი, უპირატესად ბუჩქები და ხეები);  
 რომელიც ახლოს არის წყლის რესურსთან;  
 რომელიც იძლევა მცირე დროით თავდაცვის შესაძლებლობას;  
 რომელიც იძლევა დაფარვისა და შენიღბვის კარგ საშუალებას.  
 **42. რა ფორმის საპატრულო ბაზას იკავებს ოცეული?**  
სამკუთხედისებურს.

***5.2.3* *საცეცხლე მომზადება ( ჯარისკაცის ინდივიდუალური საბრძოლო მომზადება. სწ. 7-10)***

***(ოპ.სახელმძღვანელო9-1005-201-10)***

|  |  |  |  |  |  |  |
| --- | --- | --- | --- | --- | --- | --- |
| **იარაღ.დასახელება** | **M-4** | **AKC-74** | **PKM** | **M-249** | **RPG-7** | **UBGL** |
| სამიზნე მანძილი, მ. | 600 | 1000 | 1500 | 1000 | 500 | 350-400 |
| კალიბრი, მმ. | 5.56 | 5.45 | 7.62 | 5.56 | 40 | 40 |
| ცარიელი იარაღის წონა, კგ. | 2.49 | 3.3 | 7.5 | 7.5 | 5.8 | 1.7 |
| ტყვიის საწყისი სიჩქარე, მ/წმ. | 905 | 900 | 825 | 915 | 120-140 | 75 |
| საბრძოლო სწრაფსროლა ერთეული გას/წთ. | 45 | 40 | 250 | 100 | 4-6 | 4-5 |
| სროლის ტემპი ჯერებით გას/წთ. | 700-900 | 600 | 650-750 | 700-850 | - | - |
| პირდაპირი გასროლის მანძილი მორბენალ ფიგურაში, მ. (ჯგუფურ მიზნებზე) | 600 | 625 | 640 | 800 | - | 350 |
| პირდაპირი გასროლის მანძილი სამკერდე ფიგურაში, მ. (ცალკეულ მიზნებზე) | 500 | 440 | 420 | 600 | - | 150 |

**1.ხელყუმბარა PГD-5-ის ტიპი?**  
შეტევითი  
**2. ხელყუმბარა Ф-1-ის ტიპი?**  
თავდაცვითი  
**3. ხელყუმბარა Ф-1-ის ნამსხვრევების გაფანტვის რადიუსი?**  
200 მეტრი  
**4. ხელყუმბარა Ф-1-ის წონა?**  
600 გრამი  
**5. ხელყუმბარა PГD-5-ის წონა?**  
310 გრამი  
**6.რომელი ტიპის ხელყუმბარას მიეკუთვნება  Ф-1-?  
თავდაცვითი.  
7. რომელი ტიპის ხელყუმბარას მიეკუთვნება PГD-5?  
თავდასხმითი**  
**5.3რეინჯერის პროგრამაზე ჩასარიცხ სამხედრო მოსამსახურეს მიეცემა ჩამონათვალი, თუ სად, როდის უნდა გამოცხადდეს და თან რა უნდა იქონიოს.**  
  
**6. დასაქმების სფერო:**

სპეციალური ოპერაციების ძალების რეინჯერთა ბატალიონში მსახური.  
  
  
**დამატებითი ინფორმაციისათვის საკონტაქტო ნომერი: T 577 39 50 59**